**REPUBLIKA HRVATSKA**

**TRGOVAČKI SUD U ZAGREBU**

**Zagreb, Amruševa 2/II** St ------/2015

R E P U B L I K A H R V A T S K A

R J E Š E NJ E

Trgovački sud u Zagrebu, po sucu Ivanu Iviću u predstečajnom postupku povodom prijedloga dužnika TVRTKA JEDAN d.o.o., Zagreb, Matije Divkovića 25, OIB: 555,za otvaranjem predstečajnog postupka, dana 3. studenoga 2015. godine,

r i j e š i o j e

1. Otvara se predstečajni postupak nad dužnikom TVRTKA JEDAN d.o.o., Zagreb, Matije Divkovića 25, OIB: 555.
2. Za povjerenika predstečajne nagodbe imenuje se Petar Perić iz Zagreba, Vinogradska 15, OIB: ........................
3. Pozivaju se vjerovnici dužnika TVRTKA JEDAN d.o.o., Zagreb, Matije Divkovića 25, OIB: 555, da u roku od 15 (petnaest) dana od dana objave ovog rješenja na mrežnoj stranici e-Oglasna ploča ovog suda, prijave svoje tražbine nadležnoj jedinici Financijske agencije i to na propisanom obrascu temeljem Pravilnika o sadržaju i obliku obrazaca na kojima se podnose podnesci u predstečajnom i stečajnom postupku
4. Pozivaju se razlučni vjerovnici u prijavi navesti podatke o svojim pravima, pravnoj osnovi razlučnog prava te dijelu imovine dužnika na koji se njihovo razlučno pravo odnosi te dati izjavu da li se odriču ili ne prava na odvojeno namirenje.

Pozivaju se izlučni vjerovnici u prijavi navesti podatke o svojim pravima, pravnoj osnovi izlučnog prava te dijelu imovine dužnika na koje se odnosi njihovo izlučno pravo.

Razlučni i izlučni vjerovnici su dužni u prijavi dati izjavu o pristanku ili uskrati pristanka odgode namirenja iz predmeta na koji se odnosi njihovo razlučno pravo odnosno izdvajanja predmeta na koje se odnosi njihovo izlučno pravo radi provedbe plana restrukturiranja.

1. Poziva se dužnik i povjerenik predstečajne nagodbe Petar Perić iz Zagreba, Vinogradska 15, OIB: ................, u roku od 8 (osam) dana od dana objave tablice prijavljenih tražbina, dostaviti Financijskoj agenciji pisano očitovanje o svakoj prijavljenoj tražbini, uz obveznu naznaku iznosa za koji se tražbina osporava i razlog osporavanja.
2. Pozivaju se vjerovnici, da u roku od 8 (osam) dana od dana objave očitovanja o prijavljenim tražbinama dužnika i povjerenika, ospore prijavljene tražbine koje smatraju nepostojećim, uz obveznu naznaku iznosa za koji se tražbina osporava i razloga osporavanja.
3. Poziva se dužnik da vjerovnicima i povjereniku omogući uvid u isprave iz kojih proizlaze tražbine navedene u popisu imovine i obveza.
4. Pozivaju se dužnikovi dužnici da svoje dospjele obveze bez odgode ispune dužniku.
5. Pozivaju se vjerovnici, dužnik i povjerenik pristupiti na ročište radi ispitivanja tražbina dana 16. veljače 2016. godine u 10,00 sati, u prostorijama Trgovačkog suda u Zagrebu, Zagreb, Petrinjska 8, soba 96, II kat ulične zgrade.
6. Rješenje o otvaranju predstečajnog postupka upisat će se u sudskom registru ovog suda, te će se objaviti na mrežnoj stranici e-Oglasna ploča ovog suda zajedno sa planom financijskog restrukturiranja, kao i u javne knjige, registre, upisnike i očevidnike u kojima je dužnik upisan kao nositelj nekog prava.
7. Rješenje o otvaranju predstečajnog postupka dostavit će se Financijskoj agenciji uz popis tražbina vjerovnika koje je dužnik naveo u prijedlogu za otvaranjem postupka predstečajne nagodbe.

Obrazloženje

Dužnik je ovome sudu temeljem odredbe čl. 25. st. 1. Stečajnog zakona („Narodne novine“ broj 71/2015: dalje: SZ) podnio prijedlog za otvaranjem predstečajnog postupka, a nakon rješenja ovog suda gornjeg broja od 25. studenog 2015. godine da taj prijedlog uredi i dopuni sukladno odredbama čl. 31. st. 2., 4., čl. 16. st. 1., čl. 17. dužnik je istome udovoljio te dostavio dokumentaciju propisanu odredbom čl. 26. SZ-a.

Uvidom u plan restrukturiranja utvrđeno je da sadrži sve elemente propisane odredbom člankom 27. SZ-a

Odredbom članka 33. SZ-a propisano je da će sud, ako utvrdi da su ispunjene pretpostavke za otvaranje predstečajnog postupka, donijeti rješenje o otvaranju predstečajnog postupka. Stavkom 1. članka 33. SZ-a određeno je kako će sud imenovati povjerenika. Stoga je pozivom na navedene odredbe te odredbu čl. 34. SZ-a odlučeno kao u izreci rješenja pod točkom I.) i II.).

Temeljem odredbe čl. 34. st. 1. odlučeno je kao pod točkom III.), V.), VI.), VII.), VIII.) i IX.) izreke rješenja.

Razlučni i izlučni vjerovnici pozvani su na prijavu i očitovanje kao pod točkom IV.) izreke rješenja sukladno odredbi čl. 38. SZ-a, a vjerovnici dužnika u predstečajnom postupku koji u vrijeme otvaranja predstečajnog postupka imaju kakovu imovinskopravnu tražbinu prema dužniku, dužni su prijavu tražbine FINA-i podnijeti na propisanom obrascu koji sadržava sve elementa iz čl. 36. SZ-a, a koji obrazac je propisan Pravilnikom o sadržaju i obliku obrazaca na kojima se podnose podnesci u predstečajnom i stečajnom postupku (NN 107/15)

Popis vjerovnika sa tražbinama navedenim u prijedlogu kojeg je dužnik dostavio sudu dostavlja se Financijskoj agenciji, temeljem odredbe članka 39. SZ-a koji propisuje da ukoliko vjerovnik nije podnio prijavu tražbine, a tražbina je navedena u prijedlogu za otvaranje predstečajnog postupka, da se ista smatra prijavljenom tražbinom.

U Zagrebu, 03. studenog 2015.

 SUDAC:

 Ivan Ivić , v.r.

*UPUTA O PRAVNOM LIJEKU:*

*Uputa o pravnom lijeku:*

*Protiv ovog rješenja dopuštena je žalba u roku od 8 dana od dana primitka rješenja, a koja se podnosi ovome sudu u 3 primjerka. O istoj odlučuje Visoki trgovački sud RH*

 Za točnost otpravka-ovlašteni službenik:

 Ana Vladić

DNa:

1. Dužniku po punomoćniku,
2. Povjereniku, Petar Perić,
3. FINA uz popis vjerovnika koje je dužnik naveo u planu financijskog restrukturiranja (dostaviti cijeli plan)
4. RH, MF, Porezna uprava
5. RH, Ministarstvo pravosuđa
6. ŽDO – Građansko upravni odjel
7. Stečajna pisarnica
8. e-Oglasna ploča suda uz plan financijskog restruktiriranja.
9. Sudski registar - elektronski
10. Gruntovnica (naknadno, dopunskim rješenjem)